Document ID: 32011D0838

KOMISIJOS ĮGYVENDINIMO SPRENDIMAS
2011 m. gruodžio 13 d.
kuriuo dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse, taikymo laikotarpio iš dalies keičiamas Sprendimas 2008/855/EB
(pranešta dokumentu Nr. C(2011) 9128)
(Tekstas svarbus EEE)
(2011/838/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
kadangi:
(1)
2008 m. lapkričio 3 d. Komisijos sprendimu 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3), nustatytos tam tikros klasikinio kiaulių maro kontrolės priemonės šio sprendimo priede nurodytose valstybėse narėse ar jų regionuose;
(2)
Sprendimas 2008/855/EB taikomas iki 2011 m. gruodžio 31 d. Atsižvelgiant į su liga, ypač paplitusia tarp šernų tam tikruose Bulgarijos, Vokietijos, Vengrijos ir Rumunijos regionuose, susijusią padėtį tikslinga pratęsti šio sprendimo taikymą iki 2013 m. gruodžio 31 d.;
(3)
todėl Sprendimas 2008/855/EB turėtų būti atitinkamai iš dalies pakeistas;
(4)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2008/855/EB 15 straipsnyje data „2011 m. gruodžio 31 d.“ pakeičiama į „2013 m. gruodžio 31 d.“
2 straipsnis
Šis sprendimas skirtas valstybėms narėms.
Priimta Briuselyje 2011 m. gruodžio 13 d.

Labels: 0
18
20
6